Cvjetko Popović
<s>Cvjetko Popović (Prnjavor, 1896 — Sarajevo, 9. jun 1980) bio je srpski učitelj, profesor, kustos, mladobosanac i jedan od učesnika Sarajevskog atentata na nadvojvodu Franca Ferdinanda, izvršenog na Vidovdan 1914. godine.</s><s>Nakon Sarajevskog atentata, odslužio je četiri godine zatvora u Terezinu.</s><s>Kasnije se zaposlio kao profesor i bio je kustos u muzeju u Sarajevu, gde je i umro.</s>

<s>Biografija</s>

<s>Mladost 
Rođen je u današnjoj Bosni i Hercegovini, u Prnjavoru.</s><s>Bio je osamnaestogodišnji student i studirao je u Sarajevu.</s>

<s>U maju 1914. godine razgovara sa Vasom Čubrilovićem, koji mu govori o predstojećim vojnim manevrima kojima će komandovati austrougarski prestolonaslednik Franc Ferdinand.</s><s>Postaje zaverenik, angažovan od strane učitelja Danila Ilića.</s><s>On dobija bombu, revolver i uputstva kako se bomba aktivira i puca iz revolvera.</s><s>Za zaverenike, Austrougarska je pretstavljala tiranina.</s>

<s>Atentat</s>

<s>Nikola Pašić, predsednik Vlade Kraljevine Srbije, čuo je za zaveru i dao uputstva da se trojica muškaraca uhapse.</s><s>Međutim, njegova naređenja nisu sprovedena i ova trojica su stigla u Bosnu i Hercegovinu gde su se udružili sa kolegama zaverenicima, Gavrilom Principom, Miškom Jovanovićem i Vasinim bratom Veljkom Čubrilovićem.</s>

<s>Franc Ferdinand je 28. juna 1914. posetio Sarajevo.</s><s>Kako je bio sunčan dan, Popović se unervozio, prisećajući se je rekao:</s>

<s>Povorka od šest automobila polako i svečano kretala se glavnim ulicama, gde su je dočekali okupljeni pozdravi.</s><s>Unutar mase nalazilo se i sedam zaverenika.</s><s>Svako od njih je upućen da što pre upotrebi oružje koje mu je povereno i da potom proguta kapsulu kalijum-cijanida, kako ne bi pao u ruke policiji i ne bi ugrozio celu organizaciju.</s><s>U blizini policijske stanice, treći u redu, Nedeljko Čabrinović, bacio je granatu na automobile koja je pogodila sledeći automobil posle nadvojvode.</s><s>Bilo je povređenih među putnicima i dočekivacima.</s><s>Automobili su ubrzali, ljudi jurili u svim pravcima i u previranju koje je usledilo, ostali atentatori gube sve šanse da deluju.</s>

<s>Franc Ferdinand je odlučio da promeni put i da poseti bolnicu, u kojoj je bio njegov ranjeni pomoćnik.</s><s>Njegova kola naišla su direktno na mladog Gavrila Principa, koji je pucao na njega, smrtno ga ranivši, kao i njegovu suprugu Sofiju.</s>

<s>Principa i Nedeljka Čabrinovića policija je uhvatila i saslušala i na kraju su dali imena svojih kolega zaverenika.</s><s>Svi muškarci su proglašeni krivima.</s><s>Prema austrougarskom zakonu, prestupnik mlađi od 20 godina nije mogao biti streljan.</s><s>Nedeljko Čabrinović, Gavrilo Princip i Trifko Grabež su stoga dobili maksimalnu kaznu od dvadeset godina, dok je Vaso Čubrilović osuđen na 16 godina, a Popović na 13 godina zatvora u Terezinu.</s>

<s>Popović je oslobođen kada su saveznici u novembru 1918. pobedili Centralne sile, pošto je odslužio četiri godine svoje 13-godišnje kazne.</s>

<s>Kasniji život 
Popović je 1922. godine završio Filozofski fakultet u Beogradu i sa mesta direktora Učiteljske škole u Jagodini dolazi u Užice.</s><s>Postavljen je maja 1938. za direktora Državne mešovite učiteljske škole u Užicu.</s><s>Ukazom Ministarstva prosvete avgusta 1940.</s><s>Cvetko Popović je premešten iz Užica za direktora Učiteljske škole u Skoplju.</s><s>Preživeće još jedan rat, a od 1946. biće zaposlen kao etnolog i kustos u Zemaljskom muzeju u Sarajevu, sve do penzionisanja 1962.</s>

<s>Noć uoči 50. godišnjice ubistva nadvojvode 1964.</s><s>Popović je prisustvovao predavanju o atentatu u Sarajevu, ali nije prisustvovao nijednoj manifestaciji širom grada povodom obilježavanja godišnjice.</s><s>Citirano je da je rekao da ne bi učestvovao u atentatu da je znao da će to dovesti do rata.</s>

<s>Povodom obeležavanja 55. godišnjice tog događaja u junu 1969.</s><s>Popović, tada star 73 godine, dao je intervju podsećajući se na atentat.</s>

<s>Cvjetko Popović je preminuo u Sarajevu 9. juna 1980. godine u 84. godini.</s>

<s>Knjige 
 Sarajevski Vidovdan, 1914.</s>

<s>Reference</s>

<s>Spoljašnje veze</s>

<s>Sarajevski atentator Cvetko od 18 leta („Politika”, 23. novembar 2019)</s>

<s>Srbi u Bosni i Hercegovini
Mlada Bosna
Atentatori
Biografije, Prvi svjetski rat</s>

